**Zápis zo zasadnutia Komisie životného prostredia, výstavby a územného plánovania,  konaného dňa 5.10.2020 o 16:00 hod.**

**v budove Obecného úradu Jaslovské Bohunice**

Prítomní členovia komisie: Ing. Ľuboš Bokor, Ing. Peter Kiripolský, Ing. Marián Vajdečka, Rudolf Grác

Ospravedlnený: Ing. Slivenský

Prítomní za obecný úrad:  starostka - Božena Krajčovičová, Zuzana Kordiaková, Ing. Jozef Zemko

**Program rokovania:**

* Ing. Rolenčíková – multifunkčné ihrisko
* žiadosť o zámenu pozemkov v Paderovciach / p. Lukačovič Michal, doplnenie o zameranie/
* žiadosť o odkúpenie obecnej parcely / p. Hečko Martin/
* žiadosť o vytvorenie druhého parkovacieho miesta v Paderovciach / p. Ing. Tomáš Kučera/
* žiadosť o zriadenie vecného bremena Paderovce KD / p. Mgr. Milan Onderka/ + vyjadrenie p. Mrvu
* žiadosť – strelecký klub
* žiadosť Milan Petrašovič
* žiadosť o stavebné povolenie – most p. Mikuš
* žiadosť o zmenu ÚPO Orechová ul.
* rôzne

**Hlasovanie: za: 4 (Bokor, Kiripolský, Vajdečka, Grác)**

 **proti: 0**

 **zdržal sa: 0**

**Komisia odsúhlasila program.**

1. **Multifunkčné ihriská**

**Jaslovské Bohunice**

* Komisia bola oboznámená s rozpracovanosťou projektovej dokumentácie.
* Na návrh predsedu komisie p. Bokora bola zadaná požiadavka vypracovať cenovú ponuku na osvetlenie multifunkčného ihriska LED osvetlením.
* Projektantka odporúča zámenu betónovej plochy multifunkčného ihriska za gumený povrch – pryž
* Predseda komisia žiada preveriť projektantke akými športovými disciplínami je využiteľná plocha z gumeným povrchom. Porovnať využiteľnosť betónovej plochy s gumenou.
* Komisia navrhuje zmeniť mlátový chodník na chodník zo zámkovej dlažby .
* Komisia navrhuje upraviť veľkosť vstupnej bránky + osadiť veľkú bránu pre prejazd vozidlami zimenej údržby.
* Komisia navrhuje priestor okolo okruhov ihriska vyplniť umelou trávou.

**Paderovce**

* Komisia navrhuje na nahradiť kamienky za zámkovú dlažbu v okolí ihriska
* Komisia požaduje navrhnúť povrch pod prvkami detského ihriska.

**Komisia odporúča zapracovanie zmien do PD.**

**Hlasovanie: za: 4 (Bokor, Kiripolský, Vajdečka, Grác)**

 **proti: 0**

 **zdržal sa: 0**

**Komisia súhlasí s navrhnutými zmenami PD .**

1. **Žiadosť o zámenu pozemkov v Paderovciach / p. Lukačovič Michal, doplnenie o zameranie/**

Komisia bola oboznámená s návrhom p. Lukačoviča zameniť časť pozemku vo svojom vlastníctve do ktorého zasahuje stavba odvodňovacieho kanála v Paderovciach za pozemok vo vlastníctve obce v pomere 1 : 1

**Komisia odporúča zámenu časti obecnej parcely za parcelu pod odvodňovacím kanálom..**

**Hlasovanie: za: 4 (Bokor, Kiripolský, Vajdečka, Grác)**

 **proti: 0**

 **zdržal sa: 0**

**Komisia odporúča zámenu pozemkov a požaduje pripraviť uznesenie .**

1. **Žiadosť o odkúpenie obecnej parcely 249/90, k. ú. Bohunice / p. Hečko Martin/**
* Komisia bola oboznámená s opätovnou žiadosťou p. Hečka o odkúpenie susednej parcely vo vlastníctve obce.
* Komisia odporúča v čo najkratšom čase zrealizovať výsadbu na parcele č. 249/90, k. ú. Bohunice. Taktiež na rohu ul. Čerešňová dosadiť 2 ks vyschnutých stromov.

**Komisia odporúča odpredaj obecnej parcely p. Hečkovi**

**Hlasovanie: za: 1 (Kiripolský)**

 **proti: 2 ( Bokor, Vajdečka)**

 **zdržal sa: 1 ( Grác)**

**Komisia neodporúča odpredaj obecnej parcely 249/90, k. ú. Bohunice.**

1. **Žiadosť o vytvorenie druhého parkovacieho miesta v Paderovciach / p. Ing. Tomáš Kučera/**
* Komisia bola oboznámená so žiadosťou p. Kučeru .

**Komisia odporúča zrealizovať druhé parkovacie miesto pred RD vo vlastníctve p. Kučeru v Paderovciach .**

**Hlasovanie: za: 0**

 **proti: 3 ( Kiripolský, Bokor, Vajdečka)**

 **zdržal sa: 1 ( Grác)**

**Komisia neodporúča realizovať druhé parkovacieho miesta .**

1. **Žiadosť o zriadenie vecného bremena Paderovce KD / p. Mgr. Milan Onderka/**
* Komisia bola oboznámená so žiadosťou p. Onderku o zriadení vecného bremena na parcelách č. 76/40 a 176/2, k. ú. Paderovce.

**Komisia odporúča zriadenie vecného bremene v prospech p. Onderku.**

**Hlasovanie: za: 0**

 **proti: 3 ( Kiripolský, Bokor, Grác)**

 **zdržal sa: 1 ( Vajdečka)**

**Komisia neodporúča zriadenie vecného bremena v prospech p. Onderku.**

1. **Žiadosť – strelecký klub**
* Komisia bola oboznámená so žiadosťou Streleckého klubu brokových neolympijských disciplín.
* Komisia požaduje doplnenie žiadosti o nasledovné:
* Definovať vysporiadanie drobných investícií vrátane dokladovej časti.
* Komisia požaduje od OcÚ pripraviť všetky podklady , ktoré boli odsúhlasené komisiou a zastupiteľstvom obce. Pripraviť zmluvu k nahliadnutiu členom komisie. Vykonať obhliadku strelnice a novovybudovaného strelišťa vrátane dokladovej časti.

**Komisia berie na vedomie žiadosť žiadateľa . Komisia nehlasovala .**

1. **Žiadosť Milan Petrašovič**
* Komisia bola oboznámená so žiadosťou p. Petrašoviča, kde žiadal o odkúpenie obecného pozemku, ktorého časť zasahuje pod rodinný dom ktorého je vlastníkom a časť pozemku o ktorý sa stará už niekoľko rokov.

**Komisia odporúča odpredaj obecného pozemku p. Petrašovičovi.**

**Hlasovanie: za: 3 ( Grác, Kiripolský, Vajdečka )**

 **proti: 1 ( Bokor)**

 **zdržal sa: 0**

**Komisia odporúča odpredaj pozemkov a požaduje pripraviť uznesenie .**

1. **Žiadosť o stavebné povolenie – most p. Mikuš**
* Komisia bola oboznámená so žiadosťou p. Mikuša o vydanie stavebného povolenia na stavbu premostenia cez vodný tok Blava z dôvodu vybudovania príjazdovej cesty k rozostavanej stavbe rodinného domu.

**Komisia trvá na svojom vyjadrení zo dňa 27.04.2020 vyriešiť spoločný prejazd cez už vybudovaný most a spoločný pozemok až k novostavbe stavebníka bez nutnosti budovania ďalšieho premostenia.**

**Hlasovanie: za: 4 (Bokor, Kiripolský, Vajdečka, Grác)**

 **proti: 0**

 **zdržal sa: 0**

1. **Žiadosť o zmenu ÚPO Orechová ul.**
* Komisia bola oboznámená so žiadosťou o zmenu ÚPO Jaslovské Bohunice časť Orechová II.

**Komisia odporúča schválenie zmeny ÚPO Jaslovské Bohunice – lokalita Orechová II.**

 **Hlasovanie: za: 0**

 **proti: 4 (Kiripolský, Bokor, Vajdečka, Grác )**

 **zdržal sa: 0**

 **Komisia neodporúča schválenie zmeny ÚPO Jaslovské Bohunice – lokalita Orechová II.**

 ...................................................

 Ing. Ľuboš Bokor

 predseda Komisie životného prostredia, výstavby a územného plánovania